Բուլատ Օկուջավա

Բուլատ Օկուջավա (, , ), խորհրդային ​​բանաստեղծ, երգահան, գրող, վիպասան և սցենարիստ։ Համարվում է խորհրդային շրջանի ռուսերեն խոշորագույն երգագիրներից։ Բազմաթիվ բանաստեղծական ու պատմվածքների ժողովածուների, մի քանի պատմական և ինքնակենսագրական վեպերի հեղինակ է։

Կենսագրություն 
Բուլատ Շալվայի Օկուջավան ծնվել է Մոսկվայում, Թբիլիսիից Կոմունիստական Ակադեմիայում սովորելու եկած կուսակցական գործիչ, ազգությանբ վրացի Շալվա Ստեփանի Օկուջավայի և Աշխեն Ստեփանի Նալբանդյանի ընտանիքում։ Մայրը Վահան Տերյանի ազգականն էր։ Հետագայում հայրը տարբեր կուսակցական պաշտոններ է վարել Վրաստանում և Ռուսաստանում։ Ծնողները բռնադատվել են 1937 թ., հայրը գնդակահարվել է, իսկ մայրն աքսորվել է Կարագանդայի ճամբար, որտեղից վերադարձել է 1955 թ.:

Բուլատին պահել է մորական տատը։

Միջնակարգ կրթությունը ստացել է Թբիլիսիում և Մոսկվայում։ Մասնակցել է Հայրենական Մեծ պատերազմին։ 1942 թ. 17 տարեկանում կամավոր մեկնել է ռազմաճակատ, որտեղ վիրավորվել է։ Զորացրվել է 1945 թ.:

1950 թ. ավարտել է Թբիլիսիի պետական համալսարանը։ Աշխատել է որպես ուսուցիչ Ռուսաստանի Կալուգայի մարզում։ 1954 թ. համագործակցում է Կալուգայի «Մոլոդոյ լենինեց» թերթին, 1956 թ. հրատարակվում է նրա բանաստեղծությունների առաջին ժողովածուն՝ "Лирика" վերնագրով։ Վերադառնալով Մոսկվա, աշխատել է «Մոլոդյա Գվարդիյա» հրատարակչությունում որպես խմբագիր, ապա՝ «Լիտերատուրնայա գազետա» թերթում որպես պոեզիայի բաժնի վարիչ։ 1961 թվականից չի աշխատել՝ իրեն ամբողջովին նվիրելով գրականությանը։ Բազմաթիվ բանաստեղծությունների, երգերի, պատմվածքների, մի քանի վեպերի հեղինակ է։

Կյանքի վերջին տարիներին բնակվել է Պերեդելկինոյում։ Մահացել է Փարիզի արվարձան Կլամառի ռազմական հոսպիտալում։ Թաղված է Մոսկվայի Վագանկովյան գերեզմանատանը։

Մոսկվայում կանգնեցվել են Բուլատ Օկուջավայի 2 արձաններ, առաջինը՝ 2002 թ., Արբատի և Պլոտնիկով նրբանցքի հատման տեղում, երկրորդը՝ 2007 թ., թիվ 109 կրթական կենտրոնի բակում։ Երկու արձանների հեղինակն էլ Գեորգի Ֆրանգուլյանն է։

Տես նաև 
 Բուլատ Օկուջավայի հուշարձան (Մոսկվա)

Ծանոթագրություններ

Արտաքին հղումներ 

 Բուլատ Օկուջավայի թանգարանը

Ռուս գրողներ
1924 ծնունդներ
Մայիսի 9 ծնունդներ
1997 մահեր
Հունիսի 12 մահեր
ԽՍՀՄ Պետական մրցանակի դափնեկիրներ
Թբիլիսիի պետական համալսարանի շրջանավարտներ
Վագանկովյան գերեզմանատանը թաղվածներ
Հայկական ծագմամբ ռուսներ
20-րդ դարի բանաստեղծներ
Հայրենական պատերազմի 1-ին աստիճանի շքանշանակիրներ
Ռուս երգահաններ
Ռուս վիպասաններ
Ռուս սցենարիստներ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Ժողովուրդների բարեկամության շքանշանի դափնեկիրներ
Ռուս բանաստեղծներ
Խորհրդային տղամարդ գրողներ
Խորհրդային բանաստեղծներ
20-րդ դարի տղամարդ գրողներ
Ռուսներ վրացական ծագմամբ
Խորհրդային վիպասաններ
Խորհրդային պատմվածքագիրներ
Բանաստեղծներ այբբենական կարգով